વડોદરામાં શ્રીજી મહારાજના પરમ ભક્ત નાથ ભક્ત રહે. શ્રીજી મહારાજની ઇચ્છાથી ઘરનો વ્યવહાર ખૂબ દુર્બળ છતાં સર્વોપરી મહારાજ મળ્યાનો અંતરે આઠે પહોર આનંદને મસ્તી ! એક વખત રાત્રે નાથ ભક્ત ઘરની બહાર ફળિયામાં ખાટલો નાખીને સૂતા હતા. ત્યારે ઘરમાં ચોર પેઠા. નાથ ભક્ત જાગી ગયા છતાં જાગતા ખાટલામાં સૂતા રહ્યા. ચોર આખા ઘરમાં આંટા મારી ફરી પાછા વળ્યા. ઘરની અતિ દુર્બળ પરિસ્થિતિને લઇ એમના હાથમાં કશું ન આવ્યું. તેથી બોલતા નીકળ્યા કે “સાવ લૂખો છે, ઘરમાં કાંઇ ન મળ્યું.”